stanford-oval/wikipedia huggingface dataset:
Snarky Puppy
היסטוריה

ההרכב הוקם ב-2004 בדנטון, טקסס, ורבים מחברים נפגשו באוניברסיטת צפון טקסס. ההרכב מונה היום קולקטיב של כ-40 מוזיקאים, המכונים ה"פאמ" (קיצור של המילה Family) באלבומים ובהופעות. המוזיקאים מנגנים על מגוון רחב של כלי נגינה בהם גיטרות, קלידים, פסנתרים, תופים, כלי הקשה, כלי נשיפה וכלי מיתר. חברים בלהקה הופיעו בעבר עם אמנים כאריקה באדו, מרקוס מילר, ג'סטין טימברלייק, רוי הרגרוב, סנופ דוג, דייוויד קרוסבי וקירק פרנקלין, וכן חברים בהרכבים נוספים. ההרכב מרבה לשתף פעולה עם מוזיקאים אורחים.
ב-2014 זכו עם הזמרת להלה האת'ווי בפרס גראמי בקטגוריית הופעת ה-R&B הטובה ביותר עבור גרסת הכיסוי לשירה של ברנדה ראסל "Something" מהאלבום Family Dinner - Volume 1. ההרכב זכה בפרס פעם נוספת ב-2016, הפעם עם תזמורת המטרופול הדנית, בקטגוריית האלבום האינסטרומנטלי העכשווי הטוב ביותר על אלבומם המשותף, "Sylva". ב-2017 זכה ההרכב בפרס גראמי בקטגוריית האלבום האינסטרומנטלי העכשווי הטוב ביותר, עבור אלבומם Culcha Vulcha.
בשנת 2023 זכו בפרס גראמי לאלבום האינסטרומנטלי העכשווי הטוב ביותר על Empire Central.
חברי ההרכב

בהרכב משתתפים כ-40 מוזיקאים, מתוכם הרכב הליבה מונה את:
מייקל ליג - גיטרה בס, מקלדת בס, גיטרת בריטון
קורי הנרי - קלידים
שון מרטין - קלידים
ביל לורנס - קלידים
ג'סטין סטנטון - קלידים, חצוצרה, פלוגלהורן
בובי ספארקס - קלידים
קיילב שון - קלידים
בוב לנזטי - גיטרות
מארק לטיירי - גיטרות
כריס מקווין - גיטרות
מייק "מאז" מאהר - חצוצרה, פלוגלהורן
ג'יי ג'נינגס - חצוצרה, פלוגלהורן
כריס בולוק - סקסופון טנור, חליל צד, קלרינט, קלרינט בס
בוב ריינולדס - סקסופון טנור
זאק ברוק - כינור
רוברט "ספוט" סירייט - תופים
לרנל לואיס - תופים
ג'ייסון "JT" תומאס - תופים
נייט וורת' - כלי הקשה
מרסלו וולוסקי - כלי הקשה
קייטה אוגאווה - כלי הקשה
דיסקוגרפיה > אלבומי אולפן

| # | שם אלבום | שנת יציאה | הערות |
| --- | --- | --- | --- |
| 1 | The Only Constant | 2006 | אלבום בכורה, הפצה בחברת Sitmom Records |
| 2 | The World is Getting Smaller | 2007 |  |
| 3 | Bring Us the Bright | 2008 |  |
| 4 | Tell Your Friends | 2010 | אלבום ראשון בחברת Ropeadope Records |
| 5 | GroundUP | 2012 | אלבום ראשון בהפקה משותפת של Ropeadope Records ו-GroundUp Records, חברת-בת עצמאית בהנהלת מייקל ליג. אלבום ראשון בהפקת GroundUp Records. |
| 6 | Amkeni | 2013 | אלבום משותף עם בוקורו סלסטין. |
| 7 | Family Dinner – Volume 1 | 2013 | אלבום שיתופי פעולה עם מוזיקאים אורחים; הקטע Something מתוך האלבום, אשר בוצע בשיתוף פעולה עם הזמרת להלה האת'ווי, זכה בפרס גראמי בקטגוריית הופעת ה-R&B הטובה ביותר במהלך טקס פרסי גראמי ה-56. |
| 8 | We Like It Here | 2014 |  |
| 9 | Sylva | 2015 | אלבום משותף עם תזמורת המטרופול; הופץ באופן חד פעמי בחברת Impulse! Records; זכה בפרס גראמי בקטגוריית האלבום האינסטרומנטלי העכשווי הטוב ביותר במהלך טקס פרסי גראמי ה-58. |
| 10 | Family Dinner – Volume 2 | 2016 | אלבום שיתופי פעולה עם מוזיקאים אורחים. |
| 11 | Culcha Vulcha | 2016 | הפצה משותפת עם חברת דקה; זכה בפרס גראמי בקטגוריית האלבום האינסטרומנטלי העכשווי הטוב ביותר במהלך טקס פרסי גראמי ה-59. |
| 12 | Immigrance | 2019 |  |
| 13 | Live at the Royal Albert Hall | 2020 |  |
| 14 | Live at GroundUP Music Festival | 2022 |  |
| 15 | Empire Central | 2022 | זכה בפרס גראמי בקטגוריית האלבום האינסטרומנטלי העכשווי הטוב ביותר במהלך טקס פרסי גראמי ה-65. |
רוברט לאות'

| --- | --- |

 לידה:  27 בנובמבר 1710 המפשייר, הממלכה המאוחדת 
 פטירה:  3 בנובמבר 1787 (בגיל 76) 
 מדינה:  ממלכת בריטניה הגדולה 
 מקום קבורה:  All Saints' Church 
 השכלה:  וינצ'סטר קולג'  ניו קולג' 
 מעסיק:  אוניברסיטת אוקספורד 
 תפקיד:  הבישוף של לונדון (1777–1787)  בישוף של אוקספורד (1766–1777)  בישוף סנט דייוויד (1766–1766) 
 השקפה דתית:  אנגליקניזם 
 פרסים והוקרה:  עמית החברה המלכותית 
 
רוברט לאות' (באנגלית Robert Lowth;‏ 27 בנובמבר 1710 - 3 בנובמבר 1787) היה הבישוף של הכנסייה האנגליקנית, עמית החברה המלכותית, פרופסור לשירה(אנ') באוקספורד,חוקר השירה העברית הקדומה ומחבר אחד מספרי הלימוד המשפיעים ביותר על דקדוק אנגלי.
חייו

לאות' נולד בהמפשייר, בריטניה, בנו של ד"ר ויליאם לאות', איש דת ופרשן תנ"כי. הוא התחנך במכללת וינצ'סטר(אנ') ועבר לניו קולג' באוקספורד(אנ') בשנת 1729. את התואר הראשון קיבל בשנת 1733 ואת התואר השני באומנויות בשנת 1737. בשנת 1735, בעודו באוקספורד, לאות' קיבל מינוי מהכנסייה האנגליקנית ככומר באוווינגטון, המפשייר, תפקיד אותו מילא עד 1741, אז מונה לפרופסור לשירה באוקספורד.
הבישוף לאות' תרגם את ספר ישעיהו לאנגלית בשנת 1778. התאולוג האדוונטיסטי ואגונר(אנ') אמר בשנת 1899 שתרגומו של לאות' לישעיהו היה ”ללא ספק, בכללותו, התרגום הטוב ביותר לאנגלית לנבואת ישעיהו”.
בשנת 1750 התמנה לארכידקון(אנ')(סגן בישוף) של וינצ'סט. בשנת 1752 התפטר מתפקידו כפרופסור באוקספורד והתחתן עם מרי ג'קסון. זמן קצר לאחר מכן, בשנת 1753, מונה לואת' לרקטור של מזרח וודהיי(אנ'). בשנת 1754 הוענק לו דוקטור לתאולוגיה על ידי אוניברסיטת אוקספורד, בעבור עבודתו על שירה עברית בשם Praelectiones Academicae de Sacra Poesi Hebraeorum (על שירת העברים הקדושה). מסה זו התפתחה מסדרת הרצאות ופורסמה במקור בלטינית. היא תורגמה לאנגלית בידי ג'ורג' גרגורי(אנ') בשנת 1787 כLectures on the Sacred Poetry of the Hebrews.
לאות' נבחר לחברות המלכותיות של לונדון וגטינגן בשנת 1765. הוא הוקדש לבישוף סנט דייוויד(אנ') בוויילס בשנת 1766; אך עוד באותה השנה הוא הועבר לאוקספורד. הוא נשאר בישוף של אוקספורד(אנ') עד 1777 אז מונה לבישוף של לונדון(אנ') וכן לדיקן הקפלה המלכותית. בשנת 1783 הוצע לו תפקיד הארכיבישוף מקנטרברי, אך הוא סירב בגלל מצב בריאותו.
לאות' היה בידידות טובה עם דייוויד יום, כפי שציין מוכר הספרים הסקוטי הבולט אנדרו מילאר(אנ') ”Hume and he are very great, tho' one orthodox and ye other Hedretox”"‏.
לאות' כתב אפיטף בלטינית Cara, Vale ("להתראות, יקירה") על מות בתו מריה. האפיטף זכה לכבוד רב בסוף המאה ה-18 ותחילת המאה ה-19, והולחן על ידי המלחין האנגלי ג'ון וול קאלקוט(אנ').
לאות' נפטר בשנת 1787, ונקבר בחצר "כנסיית כל הקדושים", פולהאם.
מחקריו על המקרא

נראה כי לאות' היה המלומד הראשון בתנ"ך בתקופה המודרנית שהבחין במבנה הפואטי של ספר תהילים ושל חלקים גדולים בספרות הנבואית במקרא. הוא הקדיש סדרה בת 34 הרצאות למבנה ולתכונות הספרותיות של כתבי הקודש. בהרצאה 19 הוא מביא את ההגדרה הקלאסית של התקבולת, שעודנה הקטגוריה הבסיסית ביותר להבנת השירה המקראית. הוא מזהה שלוש צורות של תקבולות: נרדפת (סינונימית), ניגודית (אנטיתטית) ומשלימה (סינתטית). רעיון זה השפיע רבות על לימודי הברית הישנה עד ימינו.
הושפעו ממנו וביקרו אותו: יוהאן גוטפריד הרדר ומאוחר יותר שלמה לויזון.
הערות שוליים

↑  Treasures in Isaiah: Good News in the Gospel Prophet מאת E. J. Waggoner עמוד 2
↑  מכתב מאנדרו מילאר לאנדרו מיטשל, 26 אוגוסט, 1766, אוניברסיטת אדינבורג
↑
↑  ראו מבוא למקרא, יחידות 3 ,4 ,5, האוניברסיטה הפתוחה, תשמ"ח 1988–תש"ן 1990, עמ' 50–59.
↑  ראו למשל: ישראל משה הורן, 'על מליצת ישורון (להשפעתו של הרדר על שלמה לוויזון)', בתוך: הנ"ל, מחקרים, תל אביב תשי"א, עמ' 135 ואילך.
| --- | --- |
בקרת זהויות :  NLI: 987007264725705171  PLWABN: 9810652741505606  BIBSYS: 90510611  BNC: 000183098  BnF: cb11993688b (data)  CiNii: DA07591040  GND: 118780654  ISNI: 0000 0001 2133 4315  LCCN: n79029901  MusicBrainz: 97867365-8598-46f4-b066-63a95b50e431  NKC: mzk2009510102  NLA: 35569878  NLG: 165833  NTA: 070353298  RERO: 02-A022794027  SELIBR: 300593  SNAC: w6708kc0  SUDOC: 028016645  Trove: 999435  VcBA: 495/211354  VIAF: 54157151   WorldCat (עם VIAF): 54157151 
מצבה לזכרו של לאות' על קברו בפולהאם
תחנת בילינסון

#invoke:תבנית מידע
תחנת בילינסון היא אחת מהתחנות בקו האדום כחלק מהדנקל. מיקומה ברחוב ז'בוטינסקי בפתח תקווה, צפונית לבית חולים בילינסון.
הקמת התחנה

הקמת התחנה החלה בשנת 2009 והיא נפתחה בדצמבר 2011 כתחנת אוטובוסים בשלב הראשון וכחלק מרכזי בנתיב תחבורה ציבורית של הרחוב, עד להשקת הקו האדום באוגוסט 2023. בסמוך לתחנה הוקם מעבר משוקע שאורכו כ־600 מטר הכולל קטע מקורה באורך של כ־180 מטר מתחת לצומת בלינסון, פרויקט בו הושקעו כ-100 מיליון שקל.
בנובמבר 2014 פורסם כי ייסגר נתיב התחבורה הציבורית שהיה באזור התחנה ובמרכז הכביש, אחד מהסיבות לסגירת הנתיב הייתה שבציר נהרגו כ-21 אנשים מתאונות דרכים, על מנת לתת מענה תחבורתי ראוי הועברו הנתיבים בחזרה לצדדי הכביש ובנוסף גם היות מיקום המסלול שלו שאמור להיות מסלול הקו האדום בפתח תקווה. בדצמבר 2018 החלו עבודות הנחת המסילות והקמת תשתיות בשבילן.
בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.
בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.
סביבה

אזור התחנה מרכזי מאוד, ובסמוך לה שוכן הקניון הגדול בפתח תקווה, בית משפט השלום פתח תקווה, בית החולים בילינסון, והפארק הגדול בפתח תקווה בו נמצא, בין היתר, האגם האקולוגי של העיר.
בתחום המגורים התחנה נותנת מענה לרמת ורבר אשר תעבור ככל הנראה תהליך התחדשות עירונית ותוסיף כ־3,420 יחידות דיור חדשות בשכונה. מיקום התחנה וקרבתה לשכונה נלקח כשיקול בסיסי בעת הכנת התוכנית.
הערות שוליים

↑  הפרויקט הגדול ביותר בישראל יוצא לדרך: השר כץ הנחה את נת"ע לפרסם מחר מכרז ענק בהיקף של מיליארדי שקלים לחפירת מנהרות הרכבת הקלה בתל אביב, (אורכב 23.03.2016 בארכיון Wayback Machine)
↑  רענן בן צור, הגיע הזמן: נסגר "ציר המוות" בפתח תקווה, באתר ynet, 12 בנובמבר 2014
↑  מתן דויטש, מעל ומתחת לאדמה: צפו בעבודות להקמת הרכבת הקלה בפתח תקוה (וידאו), באתר mynet‏ פתח תקוה, 11 בדצמבר 2018
↑   מסילות בפתח תקווה. הקו האדום., סרטון  באתר יוטיוב (אורך: 5:22)
↑  יובל שדה, יש תאריך: הקו האדום של הרכבת הקלה ייפתח ב-18 באוגוסט, באתר כלכליסט, 4 באוגוסט 2023
↑  גיא נרדי, ‏אושרה להפקדה תוכנית ההתחדשות העירונית הגדולה ביותר בפתח תקווה, באתר גלובס, 19 במאי 2020
דחק - כתב עת לספרות טובה

| --- | --- |

שער הגיליון הראשון של 'דחק' כתב עת לספרות טובה, 2011
 סוגה:  כתב עת ספרותי
 מייסד:  יהודה ויזן
 עורך ראשי:  יהודה ויזן
 תאריכי הופעה:  2011–הווה (כ־13 שנים) 
 שפה:  עברית
 מדינה:  ישראל 
 mitzlolpoetry.wix.com/dehak
 
דְּחָק - כתב עת לספרות טובה הוא כתב עת עברי לספרות, עיון, ביקורת ואמנות בעריכת יהודה ויזן, היוצא לאור מאז 2011. עד כה ראו אור שבעה־עשר כרכים של כתב העת.
תוכן

כתב העת רחב יריעה וכולל מדורים רבים ובהם: שירה עברית, שירה מתורגמת, פרוזה, הגות, יהדות, מחשבה מדינית, אמנות, מדור "התוודעות" המציג משוררים שההיכרות עם שירתם בארץ מצומצמת, קריאה חוזרת, דרמה, אמנות, ביקורת ועוד.
לצד כתב העת פועלת גם הוצאת ספרים קטנה בשם 'דחק - לספרות טובה' המפרסמת שירת מקור, מחזות, תרגומים וביקורת.
כתב העת מגדיר את עצמו כשמרני, מחויב למסורת הספרותית ולרמת דיון גבוהה המחייבת קריאה ומחשבה, ומבדל עצמו מהשיח הספרותי הנפוץ כיום.
היסטוריה

כרך א' של 'דחק' ראה אור ביוני 2011 ועורר אנטגוניזם בקרב המבקרים שהלינו על אופיו האליטיסטי של כתב העת ועל חצי הביקורת שהוא מפנה כנגד הספרות העכשווית:
"הבוז להווה והערצת העבר הם איפוא כרטיס הביקור של "דחק". "חוברת "דחק" הראשונה והעבה (430 עמ') בעריכת המשורר הצעיר והאליטיסטי יהודה ויזן מציגה דיוקן מעניין, אם גם פאתטי באנאכרוניזם שלו, של כתב-עת ספרותי עברי באמצע 2011, המנסה להתנכר כמעט לגמרי, כאילו לא ראה בכלל, את השירה הישראלית ואת הספרות הישראלית בעשורים האחרונים ולדלג עליהם מתוך עקימת אף סנוביסטית, מזלזלת ומתנשאת."
הכרכים הבאים של 'דחק' התקבלו בידי מבקרים בנימה שונה לחלוטין:
"הכרך השני של כתב העת 'דחק' הוא, ככל הנראה, הבמה האינטליגנטית ביותר מתחום הספרות וההגות ששוחר הדעת הישראלי יכול לבקש.". "טוב לדעת שגם בממלכה הרקובה של הספרות הישראלית עדיין פועלים כתבי עת רציניים כמו "הו!" בעריכת דורי מנור ו"דחק" בעריכת יהודה ויזן". "יש משהו משמח מאוד ב'דחק'. זהו כתב עת אחוז תזזית. ... יש בכתב העת הזה משהו שניצל מהסחף בתוך מה שקרוי 'ספרות עברית', מין שבר של מטוס על פני האוקיינוס הבולע־כל". "מעטות הפעמים שאוהב ספרות עומד נפעם מול מפעל מו"לי של איש אחד ומרגיש, כבר בקריאה ראשונה בו, שלפניו מעשה של אדם עם שליחות ספרותית ותרבותית מובהקת ובוערת ושאנחנו, קוראי השפה העברית, חבים לו תודה עצומה. גיליון ה׳ של "דחק, כתב עת לספרות טובה", בשמו המלא והמוצדק, הוא מסוג הפלאים האלה שקורים לעיתים נדירות". "הקריאה בכתב העת 'דחק' — שעורך ומוציא לאור יהודה ויזן — דומה לשיטוט ברחובותיה של עיר ספק זרה ספק מוכרת, מסויטת ומשעשעת לסירוגין, עמוסה מטענים ושכבות, מהעת העתיקה ועד היום [...] עושר מופלג של ידע ויופי והומור. אפשר לחפור בחוברות האלה בלי סוף." ועוד.
הערות שוליים

↑  "Dehak - דחק - כתב עת לספרות טובה". Dehak - דחק - כתב עת לספרות טובה. נבדק ב-2017-10-31.
↑  אלי הירש, דחק א', יוני 2011, ידיעות אחרונות, 15 ביולי 2011
↑  מנחם בן, בוסר סנוביסטי - על יהודה ויזן ו"דחק", nrg,‏ 3.7.11
↑  אורין אריה מוריס, שעת הדחק, מקור ראשון, מוסף "שבת", 1 ביוני 2012, גיליון נשא י"א בסיון תשע"ב - שבוע הספר - 773
↑   אורי הולנדר, הריאקציונריות המהפכנית של כתבי העת "הו!" ו"דחק", באתר הארץ, 9 באוגוסט 2013
↑   יצחק לאור, נגד ההגמוניה - העורך הישראלי שנאבק בהווה האמריקאי של כולנו, באתר הארץ, 18 באפריל 2014 - על דחק ד'
↑  שרי גוטמן, המלצות קריאה: הספרים שעשו את השנה, על דחק ה, באתר ynet, 13 בספטמבר 2015
↑   ריכוז הפרויקט: עלית קרפ, שבוע הספר 2022: 70 הספרים הכי טובים של השנה, באתר הארץ, 22 ביוני 2022
ט"ו בכסלו

ט"ו בכסלו הוא היום החמישה עשר בחודש השלישי 
בשנה העברית, למניין החודשים מתשרי, והיום החמישה עשר בחודש התשיעי 
למניין החודשים מניסן.
פרשת בר המצווה של ילד שנולד בט"ו כסלו היא פרשת וישב, אם בר המצווה חל בשנה המתחילה ביום חמישי, או פרשת וישלח אם בר המצווה חל בשנה המתחילה בימים שני, שלישי או שבת.
חגים ומועדים

פורים שני בקהילת קרפינטראץ.
יום תענית החברה קדישא בקהילות רבות בליטא וברייסין, וכן בהלברשטט וקניגסברג.
סוף עונת הזרע ותחילת עונת החורף
אירועים היסטוריים

ג'תקצ"ה – גזירות אנטיוכוס: שליחי אנטיוכוס הרביעי מחללים את בית המקדש השני באמצעות הכנסת פסלי עבודה זרה והצבתם על גבי מזבח העולה. צעד זה הוביל לבסוף לפרוץ מרד החשמונאים.
ה'תרפ"ג – מוקמת הסוכנות היהודית.
ה'תש"י – עולה על הקרקע המושב גן יאשיה בעמק חפר.
ה'תשי"ג – אחד-עשר מנאשמי משפטי פראג מוצאים להורג.
נולדו

ה'ר"ט – רבי משה הגולה מקיוב (השני)
ה'תרמ"ח – רבי חיים מאיר הגר, האדמו"ר הרביעי בחסידות ויז'ניץ וחבר מועצת גדולי התורה של אגודת ישראל. (נפטר בט' בניסן ה'תשל"ב)
ה'תרע"ג – רבי אברהם יעקב זלזניק, ראש ישיבת עץ חיים וחבר מועצת גדולי התורה. (נפטר בכ"א באלול ה'תש"ע)
ה'תרפ"ה – אד קוץ', ראש עיריית ניו יורק. (נפטר בה'תשע"ג)
ה'תר"ץ – מיכאל שוורץ, מזרחן ישראלי ומתרגם ה"מורה נבוכים" (נפטר בה'תשע"ב)
ה'תרצ"ד – יהודא קרינסקי, הדובר הרשמי ויו"ר המוסדות המרכזיים של חסידות חב"ד העולמית.
ה'תשי"ט – ענת עצמון, שחקנית וזמרת ישראלית.
ה'תשכ"ח – הרצי הלוי, הרמטכ"ל ה-23 של צה"ל
ה'תשכ"ט – יואב קיש, שר החינוך, טייס וחבר הכנסת ישראלי מטעם הליכוד
ה'תש"ל – ליאור קצב, ראש עיריית קריית מלאכי לשעבר ואחיו של נשיא המדינה לשעבר משה קצב.
ה'תשמ"ד – דניאלה פיק, זמרת ישראלית.
נפטרו

רבי יהודה הנשיא, חותם המשנה
ה'תרי"ג – יוסף פרידלנדר, רבה של פרובינציית וסטפאליה ומראשוני הרבנים שתמכו ביהדות הרפורמית
ה'תרס"ז – רבי שמחה בונם סופר, נכדו של החתם סופר, רבה של פרשבורג וראש ישיבת פרשבורג (נולד בה׳תר״ג)
ה'תרע"ג – רבי יצחק וינוגרד, מייסד ישיבת תורת חיים ברובע המוסלמי בירושלים העתיקה.
ה'תשל"ב – הרב נפתלי יעקב הכהן מחבר "אוצר הגדולים אלופי יעקב" ו"סבר נפתלי". (נולד בי"ט בתשרי ה'תרמ"ה)
ה'תשמ"ו – הרב חיים פנחס לובינסקי, משגיח של הישיבה במחנה העקורים ברגן-בלזן והרב של העיר הנובר. (נולד בה'תרע"ה)
ה'תשמ"ז – אברהם שכטרמן, מחלוצי התעופה העברית בארץ ישראל, סגן ראש עיריית תל אביב וחבר הכנסת מטעם גח"ל והליכוד. (נולד בה'תרע"א)
י"ד בכסלו – ט"ז בכסלו
כסלו
הערות שוליים

↑  כ-31.9% מכלל השנים.
↑  כ-68.1% מכלל השנים.
↑  לסדר התפילה ליום זה, הכולל פיוטים, על הנסים, הלל וקריאת התורה, ראו סדר התמיד אביניון תקכ"ז, דפים קל:–קלה:.
↑  ביאור הלכה סימן תקס"ו ד"ה ויש; יצחק זאב הלוי דינר, מנהגי מהרי"צ הלוי – מועדים, ירושלים תשע"ו, עמ' תמג.
↑  יוסף זליגר, חמישה עשר בשבט וחמישה עשר באב. על פי תלמוד בבלי, מסכת בבא מציעא, דף ק"ו, עמוד ב'.
↑  הרב אברהם שטרן, מליצי אש, כסלו–טבת, ווראנוב תרצ"ד, ט"ו כסלו, עמ' לד, באתר היברובוקס.
ענת עצמון
קלואי x האלי

| --- | --- |

 מקום הקמה:  ג'ורג'יה 
 מוקד פעילות:  ארצות הברית 
 תקופת הפעילות:  מ-2013
 סוגה:  R&B
 כלי נגינה:  גיטרה • פסנתר
 חברת תקליטים:  פארקווד • קולומביה
 chloexhalle.com
 חברות
 קלואי ביילי האלי ביילי
 
קלואי x האלי (באנגלית: Chloe x Halle) הן צמד מוזיקלי אמריקאי, המורכב מהאחיות קלואי והאלי ביילי.
האחיות החלו את הקריירה שלהן בכך שהופיעו בתפקידי משחק קלים בסרטים מקהלה בירושה ו-"Let It Shine". בהמשך החלו האחיות לפרסם גרסאות כיסוי מוזיקליות ביוטיוב, כולל גרסת כיסוי לשיר "Pretty Hurts" של ביונסה, שגילתה אחר כך את הסרטון והחתימה אותן בחברת התקליטים שלה, Parkwood Entertainment. זמן קצר לאחר מכן, הוציאו את המיני אלבום הראשון שלהן, "Symphony Symphony", בשנת 2016, ואחריו את המיקסטייפ, "The Two of Us", בשנת 2017. בהמשך צבר הצמד הצלחה בכיכובן בסיטקום, בוגרת-כזה, יחד עם יציאת אלבום הבכורה שלהן בשנת 2018, "The Kids Are Alright", שצבר להן שתי מועמדויות לפרס גראמי בקטגוריית תגלית השנה ו"האלבום האורבני הטוב ביותר". בשנים 2018 ו-2019 שרו פעמיים "America the Beautiful" ברסלמניה 34 וב"סופרבול LIII" בהתאמה. “ ungodly hour “ הוא אלבום האולפן השני של הההרכב האמריקאי קלואי x האלי.[2] האלבום יצא לאור ב-12 ביוני 2020 על ידי חברות התקליטים פארקווד וקולומביה.[2] מתוך האלבום שלושה סינגלים, מתוכם השירים "Catch Up", "Do It" ו-"Forgive Me".
ביוגרפיה > ילדות ותחילת הקריירה

קלואי והאלי ביילי נולדו באטלנטה, ג'ורג'יה ב-1 ביולי 1998 וב-27 במרץ 2000, בהתאמה, וגדלו בלוס אנג'לס בקליפורניה. הן הופיעו לראשונה בתור קלואי x האלי כשפרסמו גרסאות כיסוי של שירי פופ ביוטיוב. הן השיקו את ערוץ היוטיוב שלהן בגילאי 13 ו-11, בהתאמה, עם גרסת כיסוי לשיר "Best Thing I Never Had" של ביונסה. הביצוע שלהם ל"Pretty Hurts" של ביונסה הפך לוויראלי והפנה את תשומת לבה של הזמרת עצמה ובשנת 2015, היא החתימה את צמד האחיות בחברת התקליטים שלה, Parkwood Entertainment.
ביוגרפיה > 2016–הווה: קריירה מוזיקלית

מיני אלבום הבכורה של קלואי x האלי, "Sugar Symphony", יצא לאור ב-29 באפריל 2016. את המיני אלבום ליוו הסינגלים "Drop" ו-"Fall". מאוחר יותר בשנת 2016, הן ביצעו הופעת קמע באלבום החזותי של ביונסה, Lemonade. בהמשך הן שימשו כמופע החימום של ביונסה עבור הלג האירופאי ב-The Formation World Tour.
באביב 2017, קלואי x האלי פרסמו את הפרויקט שלהן, The Two of Us, שהציג מוזיקה חדשה שנכתבה והופקה בעיקר על ידי הצמד. הפרויקט זכה לשבחים רבים מצד המבקרים. המיקסטייפ הוצג ברשימת אלבומי הרית'ם אנד בלוז הטובים ביותר של מגזין הרולינג סטון משנת 2017.
בדצמבר 2017, קלואי x האלי הוציאו לאור את שיר הנושא לסדרת הטלוויזיה בוגרת-כזה, בשם "Grown". הן התווספו לצוות השחקנים בתפקידים קבועים, לאחר שחתמו בתחילה על תפקידים משניים. השיר שלהן "The Kids Are Alright" הופיע בבכורת הסדרה.
ב-23 במרץ 2018, הוציא הצמד את אלבום הבכורה שלהן, The Kids Are Alright. מאוחר יותר, האלבום וקלואי x האלי היו מועמדים לשני פרסי גראמי, "האלבום האורבני הטוב ביותר" ו"האמן החדש הטוב ביותר", בהתאמה.
ב-31 במאי 2018, הוכרז כי הן יהיו מופע החימום של הלג האמריקאי של ביונסה וג'יי זי בסיבוב ההופעות On the Run II Tour, לצד די ג'יי חאלד.
ב-17 באפריל 2020, קלואי x האלי וסוואה לי הוציאו לאור את "Catch Up", שיתוף פעולה עם מייק וויל מייד איט, מלווה בסרטון לירי, וב-14 במאי 2020, הוציא הצמד את הסינגל, "Do It" - שניהם לקראת אלבומן השני "Ungodly Hour", שיצא ב-11 ביוני 2020. למחרת יצא לאור השיר "Forgive Me" כסינגל השלישי, שיצא יחד עם וידאו קליפ.
אמנותיות

קלואי x האלי כותבות ומסדרות את כל השירים שלהן באולפן הביתי שלהן. הן גם מנגנות בכלים משלהן.
האלי מחשיבה את עצמה כחובבת ג'אז ומאזינה לבילי הולידיי מאז שהייתה בת חמש. היא הזכירה את הזמר כאחד ההשפעות הגדולות על הקול שלה.
קלואי מקבלת השראה מיוצרים אלטרנטיביים כמו גרימס וביורק ואוהבת מוזיקת רית'ם אנד בלוז.
הצמד רואה בסאונד שלהן שילוב של ההעדפות המוזיקליות שלהן.
פעילויות אחרות

קלואי x האלי שרו את "America the Beautiful" ברסלמניה 34 ובסופרבול LIII.
ביולי 2019, חברת וולט דיסני הודיעה כי האלי ביילי לוהקה לתפקיד הנסיכה אריאל בסרט הלייב אקשן של בת הים הקטנה, שיבויים על ידי רוב מרשל. הליהוק של האלי יצר מחלוקת קטנה במדיה החברתית, כשחלקם טענו כי דמותה של אריאל, בתולת ים בדיונית, אינה יכולה להיות שחורה. עם זאת, התגובות לבחירת הליהוק המגוונת היו חיוביות ברובן.
דיסקוגרפיה > אלבומי אולפן

2018: The Kids Are Alright
2020: Ungodly Hour
דיסקוגרפיה > מיני אלבומים

2013: Uncovered
2016: Sugar Symphony
דיסקוגרפיה > מיקסטייפים

2017: The Two of Us
הופעות > מופע חימום

2016: The Formation World Tour – ביונסה
2016: Cheers to the Fall Tour – אנדרה דיי
2018: On the Run II Tour – ג'יי זי וביונסה
פילמוגרפיה > קולנוע

| שנה | סרט | קלואי | האלי |
| --- | --- | --- | --- |
| 2003 | מקהלה בירושה | לילי הצעירה | ללא |
| 2006 | החופשה האחרונה | אנה | טינה |
| 2008 | לפגוש את הבראונים | טושה | ללא |
| 2009 | גוספל היל | אנה | ללא |
| 2012 | Let It Shine | חברות מקהלה | חברות מקהלה |
| 2012 | צליל שמח | חברות מקהלה | חברות מקהלה |
| 2023 | בת הים הקטנה | ללא | אריאל  |
| יפורסם בהמשך | The Georgetown Project | בלייק הולוואי  | ללא |
פילמוגרפיה > טלוויזיה

| שנה | פרויקט | קלואי | האלי | הערות |
| --- | --- | --- | --- | --- |
| 2007 | House of Payne | — | טיפאני | פרק אחד |
| 2013 | אוסטין ואלי | עצמן | עצמן | פרק אחד |
| 2016 | Beyoncé: Lemonade | עצמן | עצמן | תחילת השיר "All Night" |
| 2018–הווה | בוגרת-כזה | ג'זלין | סקיילר | 34 פרקים |
| 2020 | Disney Family Singalong: חלק ב' | עצמן | עצמן | משדר טלוויזיוני |
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2017 | פרס NAACP Image  | אמן חדש יוצא מן הכלל | עצמן | מועמדות |
| 2018 | פרסי ה-BET  | הלהקה הטובה ביותר | עצמן | מועמדות |
| 2018 | פרסי ה-BET  | BET Her | "The Kids Are Alright" | מועמדות |
| 2018 | VMA  | האמן המבטיח | עצמן | מועמדות |
| 2018 | VMA  | אמן הפוש של השנה | עצמן | מועמדות |
| 2018 | פרסי המוזיקה של MTV אירופה | אמן הפוש של השנה | עצמן | מועמדות |
| 2019 | פרס גראמי | תגלית השנה | עצמן | מועמדות |
| 2019 | פרס גראמי | האלבום האורבני הטוב ביותר | The Kids Are Alright | מועמדות |
| 2020 | פרס NAACP Image | שחקנית משנית יוצאת מן הכלל בסדרת קומדיה | בוגרת-כזה (האלי) | מועמדות |
| 2021 | פרס NAACP Image | שיר נשמה/R&B יוצא מן הכלל | “Do It” | זכייה |
| 2021 | פרס NAACP Image | שיתוף פעולה יוצא מן הכלל (עכשווי) | “Do It” | מועמדות |
| 2021 | פרס NAACP Image | שיתוף פעולה יוצא מן הכלל (מסורתי) | "Wonder What She Thinks of Me" | זכייה |
| 2021 | פרס NAACP Image | אלבום קליפים/חזותי יוצא מן הכלל | Ungodly Hour | מועמדות |
רות בנימין

אין תמונה חופשית
השלט שהוצב ליד הצריף של רות בנימין בו חייתה בראשית שהותה בחוות הנוי. הצריף שופץ ב-2019 על ידי המועצה לשימור אתרי מורשת בישראל
רות בנימין (29 בנובמבר 1923 – 29 באפריל 1976) הייתה מומחית לגננות נוי.
קורות חיים

רות נולדה ב-1923 בגרמניה לזאב שטיינר ועלתה לארץ בגיל 12. למדה בבית הספר החקלאי מקווה ישראל. במלחמת העולם השנייה התנדבה לחיל הנשים הבריטי, ובמלחמת העצמאות שירתה בצה"ל כקצינה.
ב-1951 השתלבה כטכנאית בכירה בחוות הנוי ובהמשך מונתה למנהלת המקום. בתקופת פעילותה הופצו צמחים רבים שגודלו וטופחו בחווה לראשונה לכל אזורי הארץ.
בנוסף לעבודתה השוטפת בחווה, פרסמה מאמרים מקצועיים, חומר הדרכתי ורשימות על צמחי הנוי מטיפוחי החווה בירחונים "השדה" ו"גן ונוף".
בתחילת שנות ה-70 החלה להכין ספר כולל על צמחי הנוי בישראל. הספר - "צמחי גן ונוי – הצמח הנכון למקום הנכון" בעריכת יצחק גולני, יצא לאור בהוצאת סטימצקי וארגון הגננים בישראל בשתי מהדורות: 1977 ו-1983.
משפחתה

רות שטיינר נישאה להריס בנימין (יליד בריטניה, 1908-1986) ולזוג נולד בן. נפטרה ב-1976 לאחר שהותקפה על ידי חיידק טורף. הובאה למנוחות בבית העלמין של בית יצחק.
הערות שוליים

↑  מתה רות בנימין, דבר, 3 במאי 1976
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007460694005171  VIAF: 167148874535849621537   WorldCat (עם VIAF): 167148874535849621537
פלאש (סרט, 1986)

| --- | --- |
 בימוי:  דורון ערן 
 הופק בידי:  דורון ערן, יעוד לבנון 
 שחקנים ראשיים:  זאב שמשוני ניצה שאול עמוס לביא 
 מדינה:  ישראל ישראל
 הקרנת בכורה:  1986 
 משך הקרנה:  86 דק' 
 דף הסרט ב־IMDb
 
פלאש הוא סרט מתח ישראלי בבימויו של דורון ערן משנת 1986. זהו סרטו הראשון של דורון ערן כבמאי. הסרט הופק על ידי דורון ערן ויעוד לבנון והוא הופץ בישראל ובאירופה.
הסרט אף הוקרן בפסטיבל ולנסיה לקולנוע וזכה לביקורות אוהדות.
תקציר העלילה

גדי וריטה (זאב שמשוני וניצה שאול) הם זוג נשוי המצפה לילד. ריטה היא אשתו לשעבר של יוסי (עמוס לביא), לוחם שהשתתף במלחמת יום הכיפורים ומאז הוא נושא עימו פוסט-טראומה. יום אחד פורץ יוסי במפתיע אל ביתם של גדי וריטה, חמוש ברובה, במטרה להשיב את ריטה אליו בחזרה וכן למחוק את תדמית המסכן שדבקה בו. הוא כופה על גדי לנהל עימו דו-קרב על ליבה של ריטה, דו-קרב שבהמשך מתפתח למלחמה של ממש.
בעוד ששני הגברים נלחמים אחד בשני, מנסה ריטה לגשר ביניהם ולהביא להפסקת אש בעוד שהיא עצמה נקרעת בין אהבתה לבעלה הנוכחי, לו היא הרה, לבין רגשותיה שנותרו לה כלפי בעלה לשעבר.
הערות שוליים

↑  ארי רימון, עין חרוד, יש תקוות, מעריב, 29 ביוני 1987
↑  "הלם קרב" מצטלם, ארל ויליאמס רצה יותר מדי, מתלהבים מ"פלאש", חדשות, 25 באוקטובר 1987
הוצאת שוקן

| --- | --- |

 נתונים כלליים
 מייסדים:  שלמה זלמן שוקן
 תקופת הפעילות:  1931–הווה (כ־93 שנים) 
 מיקום המטה:  ניו יורק 
 משרד ראשי:  רחוב נתן ילין מור 24, תל אביב
 ענפי תעשייה:  הוצאה לאור
 מוצרים עיקריים:  סיפורת, ספרי עיון, שירה, פרוזה
 מנכ"ל:  רחלי אדלמן
  
 http://www.schocken.co.il
 
הוצאת שׁוֹקֶן היא הוצאת ספרים ישראלית העוסקת במגוון סוגות ספרותיות: ספרי עיון, סיפורת ושירה.